אסף גבעון

אסף גבעון (נולד ב-8 ביולי 1994) הוא שחמטאי בדרגת אמן בינלאומי ומאמן שחמט ישראלי. בשנים 2012 ו-2014 היה אלוף ישראל לנוער עד גיל 20 ובשנת 2013 אלוף ישראל הפתוחה.

נכון לאוקטובר 2022, מדורג במקום ה-46 בישראל לפי מד כושר.

ביוגרפיה
נולד וגדל בכפר סבא. אביו בעל עסק לפרסום ואמו מהנדסת, ולו אחות המבוגרת ממנו.

גבעון למד בגיל 6 לשחק שחמט. מאמניו הבולטים לאורך השנים היו רב-אמן קונסטנטין לרנר ואמן בינלאומי איליה בוטוויניק. הוא למד בתיכון "הרצוג" בכפר סבא, שירת כספורטאי מצטיין בצה"ל.

החל משנת 2010 עובד כמאמן שחמט במועדונים שונים בישראל ובאופן עצמאי. עובד בשיתוף פעולה עם שחמטאים בכירים, ביניהם רב-אמן טל בראון. משחק בשורות מועדון הפועל כפר סבא בליגה הלאומית. היה שותף לזכיית קבוצת המועדון בליגה העילית לנוער בין השנים 2011–2013.

הישגים בולטים
 2008 - זכה במקום ראשון במבחנים לייצוג ישראל באליפות העולם או אליפות אירופה עד גיל 14, שנערכו בצורן, בתוצאה של 8 נקודות מ-9 אפשריות.
 2011 - זכה באליפות כפר סבא והיה השחקן המצטיין בליגה העילית לנוער, שניהם בתוצאה מרבית (9 נקודות מ-9 אפשריות ו-10 נקודות מ-10 אפשריות, בהתאמה).
 2012 - בגיל 18 זכה באליפות ישראל לנוער עד גיל 20, בתוצאה של 5.5 נקודות מ-7 אפשריות (האליפות נערכה בתל אביב).
 2012 - סיים במקום 8 באליפות אירופה עד גיל 18, שהתקיימה בפראג, בתוצאה של 6 נקודות מ-9 אפשריות.
 2013 - בגיל 19 זכה באליפות ישראל הפתוחה שנערכה באשדוד. גבעון צבר 7 נקודות מ-9 אפשריות.
 2014 - סיים במקום השביעי באליפות ישראל.
 2014 - זכה בגמר אליפות ישראל עד גיל 20, בפעם השנייה.
 2015 - זכה במקום הראשון באליפות הרצליה, לאחר שצבר 7 נקודות מ-9 אפשריות.

קבלת דרגות בינלאומיות
 2012 - אמן פיד"ה
 2013 - אמן בינלאומי.

גבעון צבר שני ציונים לדרגת רב-אמן (כדי להשיג את התואר, עליו להשיג ציון נוסף ולהגיע למד כושר 2500).

תחרויות בהן השתתף
 המכביה ה-19 ב-2013
 אליפות ישראל בשחמט 2014
 אליפות אירופה בשחמט 2015
 אליפות ישראל בשחמט 2016

חיים אישיים

גבעון נמצא במערכת יחסים זוגית ומתגורר בהרצליה.

קישורים חיצוניים

 ערוץ היוטיוב של אסף גבעון 
 משחקי השחמט של אסף גבעון, באתר 365צ'ס 
 דף המאמן אסף גבעון, באתר צ'ס

הערות שוליים

הרצליה: אישים
אמנים בין-לאומיים ישראלים
עסקני שחמט ישראלים
אלופי ישראל לנוער בשחמט
מאמני שחמט ישראלים
בוגרי תיכון הרצוג (כפר סבא)
ישראלים שנולדו ב-1994